Lo que si ye mecigaya, ye llantar nel mismu sacu al nazismo y a la estrema izquierda que llames, filosóficamente nun tienen res que ver. El nazismo ye precisamente una  evolución del nacionalismo esencialista. D'ehí el so nome, y d'ehí la so visión de la nación arreyándola a la esencia de la raza. Mecigaya mental ninguna. La mecigaya suel dase cuando se quier amestar lo que nun s'axunta. La nación ye la construcción política o ye'l pueblu mismu. Nel segundu casu la defensa de la nación nun sería compatible cola defensa d'un sistema que mantenga el privilexu social d'una minoría. Si tamos falando d'una construcción política entós por supuesto que se pué defender la nación dende  cualquier güeyada, porque ésta sería un meru proyeutu. Pero entós una visión d'izquierda nun sería nunca compatible con una de dereches, porque la nación sería algo soxetivo, xurdío d'unes determinaes condiciones. ¿Que ye cultura nacional? A lo meyor el problema ye qu'hai qu'empezar dende'l principiu. ¿La llingua? P'alguien que cree nel capitalismo: ¿Será rentable promocionar, sovencionar, destinar recursos a una llingua amenorgada? ¿Nun ye un principiu del lliberalismo aquello de que lo que desapaeza na  competencia, nun tien otra qu'acabar? Alguien podría dicime que se puen poner a competir n'igualdá de condiciones, pero nesti sistema tal y como lu conocemos ye mui difícil colo que s'abandonaría yá el pensamientu lliberal. ¿Que ye cultura nacional? Delles espresiones de la cultura tradicional d'esti pueblu, nun sistema remanáu pol capital monopolista lléutricu, de la construcción y demás, esto nel casu d'Asturies. ¿Hai llugar pa la supervivencia del campu esfarrapando l'entornu que-y da vida? Si falamos de  formar parte de la UE. ¿En verdá se piensa en competir con países con una producción llechera, agrícola y ganadera infinitamente superior a la de nós? Eso por nun mentar que les regles nun son iguales pa unos que pa otros. Viendo onde ta concentráu el capital y como s'especula con delles economíes estatales. ¿Alguien s'atreve a falar de raza asturiana? ¿Somos los asturianos un grupu étnicu estremáu? En que s'afita esi conceutu. En fin toi falando de defensa efeutiva. Tenemos el casu d'un país fondamente  nacionalista, onde trunfó el nacionalismo derechista como ye Irlanda. Podemos comprobar el desendolcu económicu, social y cultural d'esi país, tamién podemos ver tol gaélico que se fala. En fin duldo muncho que Xune cantare eso, pero algunos si que fadríen una gayola por cantar misa n'asturiano, por poner un exemplín. Al ciudadanu ocurrente que xuega a clarividente voi face-y una propuesta: Un rosariu caleyeru en llingua asturiana.